अरेरा समेत पांच क्षेत्रों के लाेग 15 दिन में जमा करें लीज रेंट
अरेरा कॉलोनी समेत पांच क्षेत्रों के रहवासियों को 15 दिन के भीतर पट्टे (लीज) का नवीनीकरण होगा। ऐसे नहीं करने पर लोगों पर लीज रेंट के साथ ही 15 फीसदी ब्याज और उस पर दस प्रतिशत तक जुर्माना लगाया जाएगा। इस सिलसिले में जिला प्रशासन ने पिछले महीने 1200 लोगों को नोटिस दिया था। इसमें से केवल 100 लोगों ने लीज नवीनीकरण कराने के लिए आवेदन किया है। इनमें से 11 लोगों ने बकाया राशि 70 लाख रुपए जमा कर दी है। बचे हुए लोगों को 15 दिन के भीतर नवीनीकरण कराने के आदेश प्रशासन ने जारी किए गए हैं।
एसडीएम टीटी नगर सुनील राज नायर का कहना है कि 1970 के शुरुआती दशक में अरेरा कॉलोनी में ई-1 से ई-5 तक जमीन 30 साल की लीज पर आवंटित की गई थी। यह अवधि 2002-03 में पूरी हो गई।
इसी तरह वैशाली नगर, सुरुचि नगर, शक्ति नगर, भरत नगर में 1980 के आसपास पट्टे पर जमीन दी गई थी। इनके पट्टे भी 2012-13 में खत्म हो चुके हैं। नियमानुसार लीज की अवधि खत्म होने से एक महीने पहले संबंधित को नवीनीकरण के लिए आवेदन करना होता है, पर कई लोगों ने पट्टा खत्म होने के 10-15 साल बाद भी आवेदन नहीं किया। लीज रेंट का नवीनीकरण नहीं कराने वाले लोगों की जानकारी जुटाई जा रही है। लोगों को 15 दिन के अंदर लीज रेंट की राशि जमा करने के लिए कहा गया है।
जिला प्रशासन ने भेजे नोटिस
hin_Deva hin_Deva hin_Deva hin_Deva hin_Deva